Foto: 123rf

JEDAN hrvatski grad uskoro bi u cijelosti mogao biti pokriven superbrzim internetom.



Taj grad je grad Ivanec.



Naime, kako piše Varaždinski.hr, na zadnjoj sjednici gradskog vijeća raspravljalo se o dovođenju gigabajtne konekcije u svaki dom i zgradu, uz primjenu potpuno nove tehnologije na bazi tzv. milimetarskih radio sustava. Brzine koje se nude iznose do 1 Gbit/s za poslovne korisnike, dok bi fizičke osobe imale brzinu od oko 200 Mbit/s.



Cijena priključka za građane (za brzine do 200 Mbit/s) bile bi bruto 99 kuna mjesečno, bez ikakvih ograničenja u količini podataka, uz iste brzine i slanja i primanja podataka



Ovaj projekt je Gradu Ivancu, kroz LAG Sjeverozapad, ponudila jedna irska tvrtka, uz razmjerno nisko sufinanciranje od 199.000 kuna s PDV-om.

Tekst se nastavlja ispod oglasa

No pojedini vijećnici izrazili su sumnju, s obzirom na to da je riječ o stranoj tvrtki o čijim se referencama u nas malo zna te da se radi o sjajnom high tech projektu, ali koji stoji neočekivano malo novca.



Zato će Grad Ivanec sa spomenutom tvrtkom potpisati Sporazum o suradnji na realizaciji ovoga projekta, ali ona neće rezultirati nikakvim materijalnim ni financijskim obvezama.To znači da će Grad Ivanec zatražiti da tvrtka najprije osposobi sustav i osigura isporuku usluge do potrošača, a tek nakon toga bi Grad imao opciju otkupa cjelokupne idejno-izvedbene dokumentacije za svotu od 199.000 kuna, o čemu bi se pripremio poseban ugovor.

